CELEX: 61971CJ0035
Language: el
Date: 1971-12-15 00:00:00
Title: Απόφαση του Δικαστηρίου της 15ης Δεκεμβρίου 1971. # Schleswig-Holsteinische landwirtschaftliche Hauptgenossenschaft eGmbH κατά Hauptzollamt Itzehoe. # Αίτηση για την έκδοση προδικαστικής αποφάσεως: Finanzgericht Hamburg - Γερμανία. # Ημέρα εισαγωγής. # Υπόθεση 35/71.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 15ης Δεκεμβρίου 1971 (
         *1
      )
   
   Αντικείμενο της υποθέσεως:
   Ερμηνεία του άρθρου 15 του κανονισμού 120/67/ΕΟΚ του Συμβουλίου, της 13ης Ιουνίου 1967 (Amtsblatt 1967, σ. 2269 επ.) περί της κοινής οργανώσεως αγορών στον τομέα των δημητριακών.
   Διατακτικό της αποφάσεως:
   
            1)
         
         
            Όσον αφορά τα εμπορεύματα που βρίσκονται σε τελωνειακή αποταμίευση υπό καθεστώς αναστολής των δασμών που οφείλονται ως εισφορά (Abschöpfungsaufschublager), κατά την ορθή έννοια του άρθρου 15 του κανονισμού 120/67 του Συμβουλίου της Ευρωπαϊκής Οικονομικής Κοινότητος, η ημέρα εισαγωγής ή πραγματοποιήσεως της εισαγωγής είναι εκείνη κατά την οποία τα εμπορεύματα παύουν να βρίσκονται σε αποταμίευση, τίθενται δηλαδή αμετάκλητα σε ελεύθερη κυκλοφορία.
         
      
            2)
         
         
            Ο συντελεστής της εισφοράς που πρέπει να εφαρμόζεται για τα εμπορεύματα ως προς τα οποία έχει εκ των προτέρων καθοριστεί ο συντελεστής της εισφοράς και τα οποία παραμένουν σε αποταμίευση μέχρι τη λήξη της διάρκειας ισχύος του πιστοποιητικού εισαγωγής, είναι εκείνος που ισχύει κατά την ημέρα που τα εμπορεύματα εξέρχονται από την αποθήκη αποταμιεύσεως.
         
      Πρόταση του γενικού εισαγγελέα:
   Ταυτίζεται κατά βάση με το διατακτικό της αποφάσεως.
   (
         *1
      )	Γλώσσα διαδικασίας: η γερμανική.